RPC พุ่งแรง9% รับงบปี 62 พลิกมีกำไร 380.83 ล้านบาท-ซื้อเก็งกำไรราคาต่ำบุ๊ก
RPC พุ่งแรง9% รับงบปี 62 พลิกมีกำไร 380.83 ล้านบาท-ซื้อเก็งกำไรราคาต่ำบุ๊ก
RPC พุ่งแรง9% รับงบปี 62 พลิกมีกำไร 380.83 ล้านบาท-ซื้อเก็งกำไรราคาต่ำบุ๊ก
20 ก.พ. 2563

ผู้สื่อข่าวรายงานว่า บริษัท อาร์พีซีจี จำกัด (มหาชน) หรือ RPC  ณ เวลา 15.55 น. อยู่ที่ระดับ 0.62 บาท บวก 0.05 บาท หรือ 8.77 % ด้วยมูลค่าซื้อขาย 7.43 ล้านบาท คาดเก็งกำไรหลังงบปี 62 พลิกมีกำไรโดดเด่นและราคาหุ้นตำกว่ามูลค่าหุ้นทางบัญชีที่ระดับ 1.04 บาท หากเทียบราคาล่าสุดคิดเป็นอัพไซด์ 67%

บริษัทประกาศผลกำไรปี 62 เท่ากับ 380.83 ล้านบาท กำไรต่อหุ้น 0.29 บาท จากปีก่อนที่ขาดทุน 8.92 ล้านบาท ขาดทุนต่อหุ้น 0.01 บาท เนื่องจากในปี 2562 บริษัทฯ มีรายได้หลักจากการจำหน่ายน้ำมันแบบค้าปลีกผ่านสถานีบริการน้ำมันของบริษัท เพียวพลังงานไทย จำกัด (PTEC) ซึ่งเป็นบริษัทแกนของบริษัทฯ โดยมีรายได้จากการขายทั้งสิ้นจำนวน 4,262 ล้านบาท เพิ่มขึ้น 1,038 ล้านบาท หรือคิดเป็นเพิ่มขึ้นร้อยละ 32 เทียบกับปี 2561 จำนวน 3,224 ล้านบาท เนื่องจากมีปริมาณขายเพิ่มขึ้นจากปีก่อนคิดเป็นร้อยละ 40 มาจากมีการขยายสาขาสถานีบริการน้ำมันเพิ่มมากขึ้นจากปีก่อน

อย่างไรก็ตามต้นทุนขายได้เพิ่มขึ้นตามสัดส่วนรายได้เช่นเดียวกัน โดยต้นทุนขายในปี 2562 จำนวน 4,011 ล้านบาท เพิ่มขึ้น 954 ล้านบาท คิดเป็นร้อยละ 31 เทียบกับต้นทุนขายปี 2561 ที่มี่จำนวน 3,057 ล้านบาท และบริษัทฯมีกำไรจากการขายเงินลงทุนในบริษัทร่วมจำนวน 368 ล้านบาท
บริษัทฯ มีค่าใช้จ่ายในการขายและบริหารในปี 2562 เท่ากับ 307 ล้านบาท เพิ่มขึ้น 41 ล้านบาท หรือคิดเป็นร้อยละ 15 เมื่อเทียบกับปีก่อน ที่มีค่าใช้จ่ายขายและบริหาร เท่ากับ 266 ล้านบาท มาจากค่าใช้จ่ายในการขาย ค่าใช้จ่ายพนักงาน ค่าเช่าสถานีบริการน้ำมัน และในปี 2562 บริษัทฯ มีผลขาดทุนจากการด้อยค่าอาคารและอุปกรณ์ของบริษัทย่อยลดลงจำนวน 1 ล้านบาทและรับรู้ส่วนแบ่งกาไรจากเงินลงทุนในบริษัทร่วมลดลง 14 ล้านบาท เมื่อเทียบกับปี 2561